[{"text_idx": "#000000", "text": "La lasta adreso de Nikolaj Incertov"}, {"text_idx": "#000001", "text": "Nikolaj Incertov estis unu el la esperantistoj, kiuj pereis dum la Stalinaj persekutoj. Fine de januaro, kadre de projekto kiu celas eternigi la memoron de la viktimoj, sur la muro de lia lasta log\u0302domo en Moskvo estis fiksita memortabulo. Nun rusiaj esperantistoj intencas serc\u0302i la lastajn adresojn de pliaj persekutitoj, rakontas Nikolao Gudskov."}, {"text_idx": "#000002", "text": "La granda teroro de Stalino \u2013 la pinto de politikaj reprezalioj en Sovetunio en 1937\u201338 \u2013 lasis en la socio de c\u0302iuj sovetiaj popoloj grandan vundon, kies cikatroj doloras g\u0302is nun."}, {"text_idx": "#000003", "text": "Grandan signifon g\u0302i havis por la Esperanto-movado en la lando. La plejparto de la c\u0302efaj movadaj gvidantoj kaj aktivuloj estis au\u0306 mortpafitaj, au\u0306 kondamnitaj al longaj jaroj en koncentrejoj, de kiuj ne multaj revenis."}, {"text_idx": "#000004", "text": "La projekto \u201cLa lasta adreso\u201d estas civitana iniciato, celanta al la eternigo de la memoro pri la politikaj reprezaliitoj. Memore al la viktimo sur la muro de domo, kie log\u0302is reprezaliito, oni instalas malgrandan s\u0302ildon, dedic\u0302itan al unu homo. La principo de la projekto estas \u201cUnu nomo, unu vivo, unu signo\u201d."}, {"text_idx": "#000005", "text": "La projekton efektivigas la Fondaj\u0302o por la eternigo de la memoro de viktimoj de politikaj reprezalioj \u201cLa lasta adreso\u201d, lau\u0306 informoj el datumbazo de la societo \u201cMemorialo\u201d. La laboro estas pli energia tie, kie trovig\u0302as aktivaj kaj kompetentaj homoj, pri tio okupig\u0302antaj. Tiaj aktivuloj trovig\u0302is en la moskva distrikto S\u0302abolovskij, kie ili malkovris la log\u0302adresojn de c\u0302iuj viktimoj el sia distrikto, kio postulis grandan laboron en arkivoj kaj organizajn fortojn."}, {"text_idx": "#000006", "text": "Ekde 1937 g\u0302is 1939 el la domo 11 lau\u0306 H\u0302avsko-S\u0302abolovska strateto la sovetia sekreta polico OGPU-NKVD arestis 24 homojn; c\u0302iuj estis mortpafitaj. (Temas pri 15 domoj de la kvartalo kun la sama numero \u2013 eksperimenta konstruaj\u0302aro en konstruktivisma stilo de arkitekto Nikolaj Travin). Estis tajloro, kinofilmisto, kuracisto-epidemiologo, aktoro, tekstokorektisto, direktoro de fabriko, senlaborulo ... Inter ili estis nenio komuna, krom la log\u0302loko."}, {"text_idx": "#000007", "text": "Kaj unu el ili estis eminenta esperantisto, unu el la gvidantoj de Sovetrespublikara Esperantista Unio, SEU, dum longaj jaroj ties respondeca sekretario, Nikolaj Jakovlevic\u0302 Incertov (1896-1937). La aktivulino de la distrikto Inna Drobinskaja, esplorante la aferon, precizigis la adreson kaj turnis sin por pliaj donitaj\u0302oj al Rusia Esperantista Unio, REU, por finarang\u0302i la aferon. De esperantistoj oni ricevis certajn informojn, tradukojn al la rusa de kelkaj materialoj kaj g\u0302eneralajn skizojn pri la reprezalioj kontrau\u0306 esperantistoj, kaj kelkajn malnovajn eldonaj\u0302ojn por ekspozicio."}, {"text_idx": "#000008", "text": "Antau\u0306 la komenco de instalado de la memors\u0302ildoj la 31-an de oktobro (tago de politikaj prizonuloj en Rusio) okaze de la 80-jarig\u0302o de la granda teroro, en la municipa muzeo Galerio sur S\u0302abolovka/Muzeo de avangardo, trovig\u0302anta g\u0302uste en tiu kvartalo, malfermig\u0302is ekspozicio, dedic\u0302ita al viktimoj de politikaj reprezalioj. G\u0302i rakontas pri 5 el tiuj 24 mortigitoj, kiuj log\u0302is en la kvartalo \u2013 c\u0302iuj 15 domoj havis iam la saman numeron \u2013 11 H\u0302avsko-S\u0302abolovska strateto."}, {"text_idx": "#000010", "text": "La ceremonion partoprenis la iniciatintoj de la instalo de la s\u0302ildo, aktivuloj de la societo Memorial, esperantistoj (interalie la prezidanto de REU Svetlana Smetanina) kaj ec\u0302 nepo kaj pranepo de Nikolaj Incertov, kiuj hazarde eksciis pri la afero pere de la interreto. Sonis paroladoj pri Incertov, aliaj mortigitoj dum la Granda Teroro, de esperantistoj kaj neesperantistoj. Poste oni instalis ankorau\u0306 unu memors\u0302ildon sur najbara konstruaj\u0302o, pri la latva aktoro Ru\u0304dolfs Banca\u0304ns."}, {"text_idx": "#000011", "text": "Ni eksciis pri la projekto \u201cLa lasta adreso\u201d tute hazarde, de la iniciatintoj de la distrikto S\u0302abolovskij. Sed nun ni intencas dau\u0306rigi tiun laboron, peni trovi lastajn adresojn de aliaj esperantistoj pereintaj en tiuj teruraj jaroj, kaj fari memors\u0302ildojn ankau\u0306 pri ili."}, {"text_idx": "#000015", "text": "kaj vigle krokodilis. Lau\u0306 ilia noto en ilia mesag\u0302o en la liberafolio cetere. Demando: por kiu celo? (hi \u2013 \u201cche la fronto, en urbo Slavjansk.\u201d \u2014 rigardu mapon, kie estas t.n. \u2018fronto\u2019? \ud83d\ude09 )"}, {"text_idx": "#000016", "text": "Kara Gechjo, la urbo Slavjansk estas proksime de la fronto = Titolo de la artikolo ! , Esperantistoj ech kuraghis honorigi la ukrainiajn heroajn patriotojn! ( Legebla en la artikolo) cxu la lasta adreso de E- heroo estas gravurita sur memorshtono?"}, {"text_idx": "#000017", "text": "Sinjoro, mi orientig\u0302as en geografio.\n\u201cEsperantistoj ech kuraghis honorigi la ukrainiajn heroajn patriotojn!\u201d \u2014 c\u0302u por frata interbuc\u0302ado? Aliel mi ne povas tion determini. Anstatau\u0306 trakti kiel estingi militon, iuj ec\u0302 \u201ckurag\u0302igas\u201d.\nC\u0302u Vi siatempe s\u0302atis kanti porpacajn kantojn? Voki por PACO? (c\u0302u, tio estas unu el celoj de esperantistoj \u2013 por interkomprenig\u0302i kaj ne plu militi. \u201cNe al glavo sangon soifanta...\u201d)\nMi opinias, ke partopreno en dubinda \u2018arang\u0302o\u2019 kontrau\u0306as al ESPERANTISMO. Kvankam Esperanto ne respondecas pri naciismo kaj ne vakcinas kontrau\u0306 partopreno en similaj\u0302oj.\nMin tre c\u0302agrenigas, ke pro milito mortas simplaj homoj, ukrainoj (cetere, mia patrino estis ukrainino) kaj fidirig\u0302entoj sidas en sekuraj lokoj kaj sendas homojn al intrebuc\u0302ado."}, {"text_idx": "#000018", "text": "Bonega iniciato. Gratulon al la rusiaj esperantistoj nunaj kaj iamaj. Kani"}, {"text_idx": "#000019", "text": "Tiaj malgrandaj memortabuloj, se ili aperas amase, lau\u0306 mi multe pli bone kaj vaste memorigas la teroron ol iu centra pompa memorejo, kiun vizitas nur turistoj kaj lernejaj klasoj.\nEn Germanujo, de ioma tempo ankau\u0306 alilande, de 1992 oni enpavimigis pli ol 60000 t.n. stumbligajn s\u0302tonetojn \u2013 latunajn platojn antau\u0306 log\u0302domoj, kiuj memorigas la iamajn log\u0302antojn, persekutitajn, ofte murditajn de la germanaj nazioj, vd. s\u0302toneto . Lau\u0306 mi tio estas bonega iniciato, kiu ne estas pretervidebla kaj skizas la veran kvanton de la teruro.\nMi tre esperas, ke similaj iniciatoj prosperas ankau\u0306 en aliaj landoj kaj formoj kaj tial bonvenigas la tabulojn de Memorial kaj deziras al ili bons\u0302ancon."}, {"text_idx": "#000020", "text": "Vere inda laboro, malfacila. Memortabuloj devas atentigi nunulojn \u2014 pro kio iuj mortigadis aliajn. Por ne ripetig\u0302u tio. (tamen ho ve, ree kaj ree tio okazas...)"}, {"text_idx": "#000024", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}, {"text_idx": "#000025", "text": "Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en Azerbajg\u0302anoCifereca sekurigo + Lingvo"}, {"text_idx": "#000026", "text": "Subtenu informadon pri Esperanto en unu el la plej grandaj libro-foiroj de LatinamerikoIKU en Torino \u2013 plej ric\u0302a programo post 2015Forpasis Marcel Leereveld, la dojeno de au\u0306straliaj ersperantistoj"}]